राजस्थान सिंधी युवा सम्मेलन 5 को, तैयारी जोरों पर
अजमेर| मानवसंसाधन विकास मंत्रालय द्वारा सिंधी भाषा शिक्षा के विकास के उद्देश्य से 5 मार्च को होने वाले राजस्थान सिंधी युवा सम्मेलन, सेमिनार सिंधी नाटक वारी संदो कोटु की तैयारियों के लिए बुधवार को प्रो. देवनानी के निवास पर बैठक हुई। इसमें गठित समितियों के सदस्यों को कार्यों की जिम्मेदारियां सौंपी गई। प्रचार-प्रसार समिति संयोजक जयकिशन पारवानी ने बताया कि सेमिनार में राजस्थान से 400 प्रतिनिधियों के भाग लेने की संभावना है। सह संयोजक सुरेश बबलानी प्रताप पिंजानी के अनुसार सेमिनार में युवाओं को सिंधी भाषा, शिक्षा, साहित्य एवं संस्कृति से जोड़ने के साथ मार्गदर्शन दिया जाएगा। जवाहर रंगमंच पर रविवार शाम 5 बजे होने वाले सिंधी नाटक वारी संदो कोटु के आयोजन निमंत्रण पत्र वितरण की व्यवस्था की गई।
hin_Deva hin_Deva